Komisijos sprendimas
1994 m. sausio 25 d.
dėl Zimbabvės įmonių, patvirtintų importuoti mėsos produktus į Bendriją, sąrašo
(94/40/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules bei šviežią mėsą ir mėsos produktus iš trečiųjų šalių [1], su paskutiniais pakeitimais, padarytais Reglamentu (EEB) Nr. 1601/92 [2], ir ypač į jos 4 straipsnio 1 dalį,
kadangi trečiųjų šalių įmonėms negali būti leidžiama eksportuoti į Bendriją mėsos produktų, jei jos neatitinka Direktyvoje 72/462/EEB nustatytų bendrųjų ir specialiųjų reikalavimų;
kadangi pagal Direktyvos 72/462/EEB 4 straipsnio 3 dalį Zimbabvė pateikė duomenų apie vieną įmonę, patvirtintą eksportuoti į Bendriją;
kadangi patikrinimais, kuriuos Bendrija atliko vietoje nustatyta, kad šios įmonės higienos standartų lygis yra pakankamas ir todėl ji gali būti įtraukta į įmonių, iš kurių gali būti leidžiama importuoti mėsos produktus, pirmąjį sąrašą;
kadangi importuojant šviežią mėsą iš priede pateiktos įmonės ir toliau turi būti laikomasi jau nustatytų nuostatų, bendrųjų Sutarties nuostatų, ir ypač kitų Bendrijos veterinarijos reglamentų, visų pirma susijusių su sveikatos apsauga;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Priedo sąraše nurodyta Zimbabvės įmonė yra tvirtinama eksportuoti mėsos produktus į Bendriją.
2. Importą iš šios įmonės ir toliau reglamentuoja kituose teisės aktuose nustatytos Bendrijos veterinarijos nuostatos, visų pirma susijusios su sveikatos apsauga.
2 straipsnis
Šis sprendimas skirtas valstybėms narėms.
Priimta Briuselyje, 1994 m. sausio 25 d.